  Майя Бывальцева Удмуртиысь куасэн бызьылӥсьёс калыккуспо федерациен (FIS) радъяськись нырысетӥ ӵошатсконъёсы пыриськыны Россилэн сборнояз шедизы. Турнир Финляндиысь Муониоын 12-14 шуркынмонэ ортчозы. Со сярысь элькунысь спортъя министерстволэн пресс-службаез ивортӥз. Нылъёслэн командаязы Шарканысь Арина Перевозчикова, Можгаысь Лилия Васильева шедизы. Пиослэн сборноязы – Балезиноысь Сергей Ардашев (али Татарстан понна бызьылэ) но Эграысь Кирилл Киливнюк (Красноярск шаер понна бызьылэ). Воргоронъёслэн командаязы озьы ик шедизы Александр Бессмертных, Сергей Устюгов, Артём Мальцев, Глеб Ретивых, Евгений Белов, Алексей Червоткин, Денис Спицов, Александр Терентьев, Иван Горбунов, Андрей Собакарёв, Иван Якимушкин, Александр Клюген, Илья Порошкин, Илья Семиков, Артём Николаев, Андрей Ларьков но Андрей Мельниченко. Ӵошатсконъёслэн радлыказы классика амалэн спринт но 15 иськеме бызьылонъёс (классика но эркын амалэн) Нылкышноослэн командазы: Христина Мацокина, Алиса Жамбалова, Наталья Непряева, Яна Кирпиченко, Мария Истомина, Анна Грухвина, Анастасия Фалеева, Вероника Степанова, Анастасия Рыгалина но Татьяна Сорина. Программаын классика амалэн спринт но 10 иськеме бызьылонъёс (классика но эркын амалэн). Тодэ вайытом, кылем сезонын Лилия Васильева Шундыӝужанпал Европалэсь Континентальной кубоксэ утӥз.  Тегъёс: Спорт Удмуртия Россия куасэнбызьылон куас  